paragraph_text: Otoci su nastali vulkanskom aktivnošću i nalaze se južno od Havaja. Skupina od 11 otoka proteže se u dužini od 2.350 kilometara, smjerom sjeverozapad - jugoistok, što ga čini jednim od najdužih otočnih nizova na svijetu.Linijski otoci, enciklopedija.hr, preuzeto 23. travnja 2017. Osam otoka administrativno pripadaju Kiribatiju, dok preostala tri otoka pripadaju Sjedinjenim Državama (Mali udaljeni otoci SAD-a). Otoci obuhvaćaju 535 km². Samo atoli Kiritimati i Tabuaeran te koraljni otok Teraina imaju trajno stanovništvo. Prema podacima iz 2010. na njima je živjelo 9236 stanovnika.